**Kjære foresatte til elever på høstens 1. trinn**

Vi ønsker dere og barna deres velkommen til Barman oppvekstsenter, skole.

Forberedelsene til skolestart i 2020 blir litt annerledes enn vi hadde ønsket oss.

Første skoledag, mandag 17.august 2020 skal bli like fin som vanlig!

Skolen vår har gode rutiner for overgangen mellom barnehage og skole. Vanligvis vil det være flere møter med barn, foresatte og barnehagen(e) på våren før skolestart:

* Faglig samarbeidsmøte mellom skole/SFO og barnehage, med fokus på hele barnegruppen
* Overføringsmøter mellom foresatte, barnehage, skole og PPT om barn med behov for særskilt tilrettelegging.
* Førskoledager, (uke 11) er gjennomført
* Foreldremøte for nye 1.klasseforeldre
* Besøk av barn fra andre barnehager
* Overgangssamtaler med foreldre, skole og barnehage

Vi er alle opptatt av at barna skal være godt forberedt og få en flott skolestart, men i denne spesielle samfunnssituasjonen må vi finne alternative løsninger.

Vårens foreldremøte for nye 1.klasseforeldre avlyses. I stedet vil det bli sendt ut informasjon som brev. I tillegg legges det ut informasjon på hjemmesiden vår: <https://www.hitra.no/barman-oppvekstsenter/>

Overgangssamtaler mellom foreldre, barnehage og skole blir gjennomført i begynnelsen av juni. Nærmere informasjon vil komme.

Øvrige fagmøter/samarbeidsmøter avholdes digitalt.

Informasjon om overgangen legges ut på skolens hjemmeside.

Noen av dere er sikkert nysgjerrige på hvem som blir kontaktlærer. Dette er foreløpig ikke bestemt, men informasjon vil bli delt med dere så snart det er klart.

Her på Barman oppvekstsenter har vi som mål å skape et trygt og godt læringsmiljø i et fellesskap som fremmer vennskap mellom elevene.

Minner også om SFO. Innmelding innen 1.6.20, [www.hitra.kommune.no](http://www.hitra.kommune.no)

SFO er åpent fra 17.8.20

Med vennlig hilsen

Elin Sivertsen

Rektor